Сярод шматлікіх задач змены — папулярызацыя кадэцкага руху, абмен вопытам у арганізацыі дзейнасці кадэцкіх навучальных устаноў, садзейнічанне інтэлектуальнаму, культурнаму, фізічнаму і маральнаму развіццю падлеткаў, знаёмства з гісторыка-культурнай спадчынай Рэспублікі Беларусь, выяўленне і развіццё лідарскіх якасцей у будучых абаронцаў Айчыны. Вырашэнню гэтых задач садзейнічаў у тым ліку і конкурс інсцэніраванай ваенна-патрыятычнай песні “Песня ў салдацкім шынялі”, які прайшоў 22 верасня. У гэты ж дзень кадэты сустрэліся з курсантамі Інстытута пагранічнай службы Рэспублікі Беларусь, якія паведамілі пра асаблівасці навучання ў гэтай установе вышэйшай адукацыі, арганізацыі службы на дзяржаўнай граніцы, а таксама прадэманстравалі элементы рукапашнага бою.